136. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 401 της 18/23 Απρ. 1981 (ΦΕΚ Α΄ 111) Περί των μεγίστων ορίων διαστάσεων και βαρών των αγροτικών μηχανημάτων, αρθρωτών οχημάτων, ρυμουλκούμενων υπό αγροτικών μηχανημάτων και συρμών. Καταργήθηκε από το άρθρ. 4 του Π.Δ. 238/10-30 Αυγούστου 1994 (ΦΕΚ Α΄ 135), κατωτ. αριθ. 250. 137. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ, ΣΥΓΚΟΙΝΩΝΙΩΝ ΚΑΙ ΔΗΜΟΣΙΑΣ ΤΑΞΕΩΣ Αριθ. Μ. 1756/243 της 20 Μαρτ./15  Απρ. 1981 (ΦΕΚ Β΄ 221) Περί αναθέσεως του ελέγχου και της εποπτείας εφαρμογής των διατάξεων του Νόμ. 2367/1953. Έχοντας υπόψη: 1.Τις διατάξεις του Νόμ. 2367/53 «περί τίτλων κυριότητος, ταξινομήσεως, αδειών κυκλοφορίας και φορολογίας αυτοκινήτων», όπως ισχύει. 2.Τις διατάξεις του άρθρ. 10 του Νόμ. 1108/80 «περί άρσεως της απαγορεύσεως κυκλοφορίας κατηγοριών τινων πετρελαιοκινήτων αυτοκινήτων, παροχής δυνατότητος υγραεριοκινήσεως επιβατικών αυτοκινήτων Δ.Χ. περιοχών τινων της χώρας και ρυθμίσεως συναφών θεμάτων». 3.Την ανάγκη διενεργείας συστηματικού ελέγχου των κυκλοφορούντων αυτοκινήτων για την καταστολή και πρόληψη των παραβάσεων που αναφέρονται στην κυκλοφορία των αυτοκινήτων και για την περιστολή της φοροδιαφυγής, αποφασίζουμε: Αναθέτουμε από 1ης Φεβρ. 1981 τον έλεγχο και την εποπτεία εφαρμογής των διατάξεων του Νόμ. 2367/53 σε συνεργεία από υπαλλήλους του Υπουργείου Οικονομικών και Συγκοινωνιών και από Αστυνομικούς. Το συντονισμό και την εποπτεία των εργασιών των συνεργείων αυτών, αναθέτουμε σε υπαλλήλους του Υπουργείου Οικονομικών. 